ร้านนี้เป็นร้านอาหารไทย แล้วก็อาหารซีฟู้ด บรรยากาศก็เหมือนสวนอาหารทั่วไป ร้านค่อนข้างใหญ่ มีทั้งโซนที่เป็นห้องแอร์ แล้วก็โซนข้างนอกรับลมชิวๆ มีโซนริมน้ำด้วยนะ แถมยังมีสนามเด็กเล่นขนาดย่อมๆอีกต่างหาก

อย่างที่บอกไปว่าอาหารที่นี่เปนแบบไทยๆ เพราะงั้นเราลองมาดูเมนูวันนี้กันดีกว่า 

เปิดมาด้วยต้มยำปลาเก๋าก่อนเลย เป็นเนื้อล้วนๆเลยนะ เมนูนี้เป็นแบบต้มยำน้ำใสนะ ปลาสด ชิ้นไม่เล็กไม่ใหญ่ รสชาติต้มยำก็จี๊ดจ๊าดมาก 

ตามมาด้วยห่อหมกปู เป็นห่อหมกกระทงเล็กๆมาสี่กระทง รสชาติเครื่องแกงหอม เข้มข้นดี แต่ว่า เนื้อปูอยู่ไหน หาไม่เจออ่ะ เลยคิดกันไปเองว่าเค้าลืมใส่ 55 จริงๆมันอร่อยนะ แค่หาปูไม่เจอเท่านั้นเองT T 

ถัดมาเป็นทอดมันปลากราย เนื้อเหนียวดี รสชาติก็ใช้ได้ 

ปิดท้ายด้วยกุ้งอบวุ้นเส้น กุ้งตัวเล็กไปหน่อย แต่ก็ยังดีที่สด จริงๆก็ไม่ได้เล็กมาก แต่ว่าเล็กกว่าร้านอื่นอ่ะ วุ้นเส้น เหนียวนุ่มดี รสชาติปรุงมาเข้มข้น อร่อยแบบไม่ต้องใส่น้ำจิ้มเลย 

รวมๆแล้วอาหารร้านนี้ก็อร่อยดีนะ ผ่านมาตรฐานเลย ที่ชอบคือราคามันถูกกว่าที่คิดเยอะเลย